CELEX: 32022R0727
Language: ga
Date: 2022-05-11 00:00:00
Title: Rialachán (AE) 2022/727 ón gCoimisiún an 11 Bealtaine 2022 lena ndiúltaítear maíomh sláinte a dhéantar maidir le bianna a údarú agus lena dtagraítear do bhaol galar a laghdú (Téacs atá ábhartha maidir le LEE)

12.5.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 135/1
               
            
         RIALACHÁN (AE) 2022/727 ÓN gCOIMISIÚN
         an 11 Bealtaine 2022
         lena ndiúltaítear maíomh sláinte a dhéantar maidir le bianna a údarú agus lena dtagraítear do bhaol galar a laghdú
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1924/2006 ó Pharlaimint na hEorpa agus ón gComhairle an 20 Nollaig 2006 i dtaca le maímh chothaithe agus shláinte a dhéantar i leith bianna (1), agus go háirithe Airteagal 17(3) de,
         De bharr an mhéid seo a leanas:
         
                     (1)
                  
                  
                     De bhun Rialachán (CE) Uimh. 1924/2006, tá toirmeasc ar mhaímh shláinte a dhéantar i leith bianna mura rud é go n-údaraíonn an Coimisiún iad i gcomhréir leis an Rialachán sin agus go n-áirítear iad i liosta na maíomh atá ceadaithe.
                  
               
                     (2)
                  
                  
                     I dtaca le maímh shláinte maidir le laghdú riosca galair, foráiltear hAirteagal 15 de Rialachán (CE) Uimh. 1924/2006 go ndéanfaidh oibreoirí gnólachtaí bia iarratais ar údaruithe i leith maímh shláinte a chur faoi bhráid údarás inniúil náisiúnta Ballstáit. Cuirfidh an t-údarás inniúil náisiúnta iarratais bhailí chuig an Údarás Eorpach um Shábháilteacht Bia (EFSA), dá ngairtear “an tÚdarás” anseo feasta.
                  
               
                     (3)
                  
                  
                     Tar éis don Údarás iarratas a fháil, cuirfidh sé na Ballstáit agus an Coimisiún ar an eolas faoi gan mhoill, agus tabharfaidh sé tuairim maidir leis an maíomh sláinte lena mbaineann.
                  
               
                     (4)
                  
                  
                     Déanfaidh an Coimisiún cinneadh i dtaca le húdarú a thabhairt do mhaímh shláinte agus an tuairim ón Údarás á cur san áireamh aige.
                  
               
                     (5)
                  
                  
                     Tar éis iarratas a fháil ó Han-Biotech GmbH a cuireadh isteach trí údarás inniúil na Gearmáine de bhun Airteagal 14(1)(a) de Rialachán (CE) Uimh. 1924/2006, bhí de cheangal ar an Údarás tuairim a thabhairt ar mhaíomh sláinte a bhain le Symbiosal® agus laghdú brú fola agus riosca laghdaithe hipirtheannais (Ceist Uimh. EFSA-Q-2018-00002). Is mar seo a leanas a bhí an fhoclaíocht sa mhaíomh a mhol an t-iarratasóir: “Tá sé léirithe go laghdaíonn ‘Symbiosal®’ an t-ardú brú fola nuair a úsáidtear é in ionad salann boird traidisiúnta. Is fachtóir riosca é an t-ardú brú fola maidir le hardbhrú fola (hipirtheannas)”.
                  
               
                     (6)
                  
                  
                     An 25 Iúil 2018, fuair an Coimisiún agus na Ballstáit an tuairim eolaíoch ón Údarás (2), inar thángthas ar an gconclúid, ar bhonn na sonraí a cuireadh i láthair, nár suíodh ceangal “cúis agus éifeacht” idir “Symbiosal®” a chaitheamh agus brú fola a laghdú. Dá réir sin, toisc nach gcomhlíonann an maíomh sláinte ceanglais Rialachán (CE) Uimh. 1924/2006, níor cheart é a údarú.
                  
               
                     (7)
                  
                  
                     Breithníodh na barúlacha ón iarratasóir a fuair an Coimisiún de bhun Airteagal 16(6) de Rialachán (CE) Uimh. 1924/2006 agus an beart dá bhforáiltear sa Rialachán seo á leagan amach.
                  
               
                     (8)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            Ní dhéanfar an maíomh sláinte a liostaítear san Iarscríbhinn a ghabhann leis an Rialachán seo a áireamh i liosta an Aontais de mhaímh atá ceadaithe dá bhforáiltear in Airteagal 14(1) de Rialachán (CE) Uimh. 1924/2006.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 11 Bealtaine 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 404, 30.12.2006, lch. 9.
         
            (2)  Iris EFSA 2018;16(7):5364.
      
      
         
            IARSCRÍBHINN
            Maíomh sláinte a diúltaíodh
            
                        Cur i bhfeidhm — Forálacha ábhartha Rialachán (CE) Uimh. 1924/2006
                     
                     
                        Cothaitheach, substaint, bia nó catagóir bia
                     
                     
                        An Maíomh
                     
                     
                        Tagairt na tuairime ó EFSA
                     
                  
                        Airteagal 14(1)(a) maíomh sláinte a thagraíonn do bhaol galar a laghdú.
                     
                     
                        “Symbiosal®” (forbhia ina bhfuil salann sáile (97 %) agus ciotósán (3 %)).
                     
                     
                        Tá sé léirithe go laghdaíonn “Symbiosal®” an t-ardú brú fola nuair a úsáidtear é in ionad salann boird traidisiúnta. Is fachtóir riosca é an t-ardú brú fola maidir le hardbhrú fola (hipirtheannas).
                     
                     
                        Q-2018-00002